Սրտաբանության բեմի վրա վիրաբույժի հայտնվելը անկասկած շատ դրական երևույթ է: Ներկայումս շատ հիվանդների ճակատագիրը կախված է սրտաբանի և վիրաբույժի ներդաշնակ աշխատանքից: Այսօր մեզ համար դժվար է կանխատեսել, թե հետագայում ինչքանով կլայնանա կամ կնեղանա վիրաբույժի գործունեության դաշտը: Սակայն լրիվ պարզ է այն, որ շնորհիվ վիրաբուժության՝ սրտաբանության բուժական միջոցների զինանոցը զգալիորեն հարստացավ և հնարավոր եղավ սիրտ-անոթային համակարգի հիվանդությունների բուժման արդյունավետությունը կտրուկ կերպով բարձրացնել, անգամ «նոր» սիրտ արտապատվաստել: